Zadeva C‑490/10
Evropski parlament
proti
Svetu Evropske unije
„Ničnostna tožba – Uredba (EU, Euratom) št. 617/2010 – Obveščanje Komisije o investicijskih projektih na področju energetske infrastrukture v Evropski uniji – Izbira pravne podlage – Člen 337 PDEU in člen 187 PESAE – Člen 194 PDEU“
Povzetek – Sodba Sodišča (drugi senat) z dne 6. septembra 2012
1.        Akti institucij – Izbira pravne podlage – Merila – Akt Unije, ki ima dvojni cilj ali dve sestavini – Sklicevanje na bistveni ali prevladujoči cilj ali sestavni del – Neločljivi cilji ali sestavni deli – Kopičenje pravnih podlag – Meje – Nezdružljivost postopkov
2.        Energetika – Obveščanje Komisije o investicijskih projektih na področju energetske infrastrukture v Evropski uniji – Uredba št. 617/2010 – Izbira pravne podlage – Člen 337 PDEU in člen 187 PESAE – Nedopustnost – Dejavnost zbiranja dodatnih informacij glede na cilje energetske politike Unije – Ustrezna pravna podlaga – Člen 194 PDEU
(člena 194 PDEU in 337 PDEU; člen 187 PESAE)
3.        Ničnostna tožba – Sodba o razglasitvi ničnosti – Učinki – Omejitev s strani Sodišča – Ohranitev učinkov izpodbijanega akta do njegove zamenjave v razumnem roku – Utemeljitev z razlogi pravne varnosti
(člen 264, drugi odstavek, PDEU; Uredba Sveta št. 617/2010)
1.        Glej besedilo odločbe.
(Glej točke od 44 do 47.)
2.        Čeprav je cilj Uredbe št. 617/2010 o obveščanju Komisije o investicijskih projektih na področju energetske infrastrukture v Evropski uniji zbiranje informacij, je bilo to zbiranje vzpostavljeno s to uredbo, da lahko Unija doseže nekatere cilje, ki so ji zaupani na energetskem področju. Poleg tega je iz vsebine Uredbe št. 617/2010 razvidno, da se ta v bistvu nanaša na vzpostavitev sistema zbiranja informacij o investicijskih projektih v energetsko infrastrukturo, ki naj bi omogočil, da se v Uniji dosežejo cilji, določeni na energetskem področju, predvsem glede delovanja notranjega trga energije, zagotavljanja zanesljive energetske oskrbe v Uniji in razvijanja novih ter obnovljivih virov energije.
Upoštevajoč njena cilj in vsebino, pravna podlaga te uredbe ne more biti člen 337 PDEU. Ta določba je namreč pravna podlaga aktov v zvezi s splošno dejavnostjo zbiranja informacij, ki jo izvaja Komisija, in ne zahteva, da bi bilo to zbiranje potrebno za dosego ciljev določene politike Unije.
Uredba št. 617/2010 se mora tako opirati na člen 194 PDEU, ki kot je razvidno iz njegovega besedila, še posebej iz odstavka 2, je pravna podlaga pravnih aktov Unije, ki so „potrebni“ za doseganje ciljev, ki so zaupani energetski politiki Unije. Cilj in vsebina navedene uredbe sta namreč tesno povezana s cilji, ki jim sledi energetska politika Unije, in navedeno zbiranje informacij upravičuje le cilj, da se izpolnijo nekatere posebne naloge, ki so Uniji zaupane s členom 194(1) PDEU v zvezi z energetsko politiko.
Nazadnje, čeprav se Uredba št. 617/2010 nanaša tudi na uradno obveščanje Komisije o investicijskih projektih na področju določene jedrske infrastrukture, pa navedena uredba glede na svoja cilj in vsebino ne zadeva vzpostavitve politike Unije na posebnem področju jedrske energije, kot je opredeljena s Pogodbo ESAE, temveč zadeva energetsko politiko Unije na splošno. Iz tega sledi, da tudi ne spada v člen 187 PESAE.
(Glej točke 52, 61, 64, 66, 69, 73, 82 in 85.)
3.        Glej besedilo odločbe.
(Glej točke 89 in od 91 do 93 ter točko 2 izreka.)